Gradonačelnica Glavnog grada Podgorice, Zaključkom broj 01- 018/24-7429 od 09.12.2024 .godine, utvrdila je Nacrt Programa privremenih objekata na teritoriji Glavnog grada.Nacrt programa stavlja se na javnu raspravu u trajanju od 15 dana, počev 11.12.2024. godine, zaključno sa 25.12.2024. godine.

**PROGRAM JAVNE RASPRAVE**

Nacrt odluke objaviće se:

* kao podlistak u Dnevnom listu »Pobjeda«,
* na internet site-u Glavnog grada Podgorice [www.podgorica.me](http://www.podgorica.me/)

Nacrt odluke dostaviće se:

* odbornicima Skupštine Glavnog grada Podgorica,
* mjesnim zajednicama Glavnog grada,
* nevladinom sektoru preko CRNVO.

Javna rasprava održaće se u elektronskoj, pisanoj i usmenoj formi.

Javna rasprava u elektronskoj formi organizuje se putem dostavljanja elektronskih primjedbi, predloga i sugestija građana i drugih učesnika na e-mail sekretarijat.kps@podgorica.me u toku cjelokupnog perioda predviđenog za javnu raspravu.

Javna rasprava u pisanoj formi organizuje se putem dostavljanja pisanih primjedbi, predloga i sugestija građana i drugih učesnika na adresu: Sekretarijat za komunalne poslove, Ul. Rimski trg broj 50, zaključno sa danom okončanja javne rasprave.

Centralna javna rasprava održaće se dana 20. decembra 2024. godine u 10 časova (multimedijalna sala na II spratu zgrade Parlamenta u Ulici Njegoševoj 20).

Javnu raspravu sprovešće Sekretarijat za komunalne poslove, koji će po okončanju iste, sačiniti izvještaj o sprovedenoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na web sajtu Glavnog grada u roku od tri dana od dana izrade.

**Nacrt Programa privremenih objekata dostupan je svim zainteresovanim licima na web sajtu Glavnog grada, na stranici Ankete i javne rasprave kao i u prostorijama Sekretarijata za komunalne poslove, Ul. Rimski trg broj 50.**

**SEKRETARIJAT ZA KOMUNALNE POSLOVE**